56. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ Αριθ. Γ2/3028 της 28/31 Αυγ. 1990 (ΦΕΚ Β΄ 561) Απολυτήριες εξετάσεις μαθητών ιδιωτικών Λυκείων. Έχοντας υπόψη: 1.Τις διατάξεις του Νόμ. 1892/90 (ΦΕΚ 101/τ.Α΄/ 31.7.90 «Για τον εκσυγχρονισμό και την ανάπτυξη και άλλες διατάξεις». 2.Τις διατάξεις της αριθ. Η/2871/30.4.90 (ΦΕΚ 296/τ.β΄/4.5.90) κοινής απόφασης του Πρωθυπουργού και του Υπουργού Εθνικής Παιδείας και Θρησκευμάτων, αποφασίζουμε: Εξεταστικές Επιτροπές Άρθρ.1.-1.Οι γραπτές απολυτήριες εξετάσεις σε όλα τα μαθήματα στα ιδιωτικά λύκεια διεξάγονται από επιτροπή που αποτελείται από καθηγητές που διδάσκουν στο ιδιωτικό λύκειο και από καθηγητές δημοσίων σχολείων. 2.Με απόφαση του οικείου προϊσταμένου της διεύθυνσης ή του γραφείου Δ.Ε. ορίζεται σε κάθε εξεταστική επιτροπή ένας δημόσιος εκπαιδευτικός με βαθμό Α΄ ως πρόεδρος. Με την ίδια απόφαση ορίζονται και τα μέλη της επιτροπής από καθηγητές του δημοσίου της οικείας ειδικότητας και σε αναλογία ένα εκπαιδευτικός προς 150 γραπτά δοκίμια κατ’ ανώτατο όριο. Για κάθε τομέα ειδικότητας που λειτουργεί σε ιδιωτικό ΤΕΛ, αν δεν υπηρετεί στην περιφέρεια της Διεύθυνσης Δ.Ε. εκπαιδευτικός της οικείας ειδικότητας, ορίζεται άλλος συγγενούς ειδικότητας. Όπου δεν υπάρχουν δημόσιοι εκπαιδευτικοί σε μια ειδικότητα ορίζονται ως μέλη της επιτροπής μόνιμοι εκπαιδευτικοί από τα Τ.Ε.Ι. ή υπάλληλοι του δημοσίου ή ν.π.δ.δ. ή δημοσίων οργανισμών αντίστοιχης ειδικότητας, που δε δίδαξαν κατά την τελευταία τριετία σε ιδιωτικό λύκειο, ύστερα από γραπτή συνεννόηση του προϊσταμένου διεύθυνσης ή γραφείου Δ.Ε. με τον πρόεδρο του Τ.Ε.Ι. όπου ανήκει ο εκπαιδευτικός ή της διεύθυνσης προσωπικού της υπηρεσίας στην οποία ανήκει ο υπάλληλος. 3.Μετά από σχετική πρόταση του διευθυντή του ιδιωτικού λυκείου ο πρόεδρος της εξεταστικής επιτροπής, κατά την πρώτη συνεδρίασή της, ορίζει με πράξη του τα μέλη της επιτροπής που προέρχονται από τους καθηγητές που διδάσκουν στο ιδιωτικό λύκειο σύμφωνα με την αναλογία που προβλέπεται για τους καθηγητές του δημοσίου από την παρ. 2 αυτού του άρθρου. 32.Ζ.α.55α Ιδιωτικά Εκπαιδευτήρια Φροντιστήρια Ιδιωτικά Εκπαιδευτήρια Φροντιστήρια 32.Ζ.α.56 4.Οι εκπαιδευτικοί που μετέχουν σε μία επιτροπή, μπορούν να ορίζονται μέλη σε περισσότερες από μία επιτροπές και μέχρι τρεις το πολύ μόνο σε περιπτώσεις που αιτιολογούνται γραπτώς από τον προϊστάμενο διεύθυνσης ή γραφείου Δ.Ε. Σε περίπτωση όμως που οριστούν σε περισσότερες από μία επιτροπές ιδιωτικού λυκείου καταβάλλεται σ’ αυτούς αποζημίωση μόνο για τη μία, εφόσον ο συνολικός αριθμός γραπτών που διορθώνουν δεν υπερβαίνει τα 150. Αν ο αριθμός των γραπτών υπερβαίνει τα 150, καταβάλλεται σ’ αυτούς αποζημίωση για δύο επιτροπές. 5.Πριν από τη διεξαγωγή των απολυτηρίων εξετάσεων ο πρόεδρος και δύο τουλάχιστον μέλη της επιτροπής από καθηγητές του δημοσίου ή υπαλλήλους του δημοσίου ή ν.π.δ.δ. ή δημοσίων οργανισμών, διαπιστώνουν αν έχουν καταχωριστεί στα ατομικά δελτία των εξεταζομένων μαθητών οι προφορικοί βαθμοί των τριών τριμήνων και δεν επιτρέπει την έναρξη των εξετάσεων, αν δεν προηγηθεί η καταχώριση των βαθμών αυτών. 6.Κατά τη διεξαγωγή των απολυτηρίων εξετάσεων, οι οποίες διενεργούνται σύμφωνα με τις διατάξεις που ισχύουν για τις αντίστοιχες εξετάσεις των δημοσίων λυκείων, δεν μπορούν να παρευρίσκονται στην αίθουσα των εξετάσεων άλλα πρόσωπα, εκτός από τους καθηγητές μέλη της επιτροπής που έχουν οριστεί για την εξέταση του συγκεκριμένου μαθήματος. Απαγορεύεται να απασχολείται με τις διεξαγόμενες αυτές εξετάσεις άλλο μέλος της επιτροπής χωρίς ειδική για το σκοπό αυτό έγκριση του προέδρου. 7.Τα γραπτά δοκίμια των μαθητών σε κάθε μάθημα διορθώνονται και βαθμολογούνται από δύο καθηγητές της επιτροπής που προέρχονται από τη δημόσια εκπαίδευση ή το δημόσιο ή ν.π.δ.δ. ή δημόσιους οργανισμούς και από το ιδιωτικό λύκειο της ίδιας ή συγγενούς προς το εξεταζόμενο μάθημα ειδικότητας. 9.Οι ίδιες εξεταστικές επιτροπές, που συγκροτούνται σύμφωνα με αυτή την υπουργική απόφαση εξετάζουν προφορικά τους μαθητές των ιδιωτικών λυκείων στις περιπτώσεις εκείνες που προβλέπεται από τις κείμενες διατάξεις προφορική εξέταση αντί γραπτής. 10.Την εποπτεία των γραπτών απολυτηρίων εξετάσεων των μαθητών των ιδιωτικών λυκείων έχουν οι προϊστάμενοι διευθύνσεων και γραφείων Δ.Ε. όσον αφορά τα ιδιωτικά λύκεια της δικαιοδοσίας τους, οι οποίοι οφείλουν μετά το πέρας των εξετάσεων αυτών να υποβάλλουν σχετική έκθεση στη Διεύθυνση Σπουδών Δ.Ε. του ΥΠΕΠΘ. «Με ατομική Υπουργική απόφαση μπορούν να ορίζονται και ανώτεροι υπάλληλοι της Κ.Υ. του ΥΠΕΠΘ για την εποπτεία των γραπτών απολυτηρίων εξετάσεων των μαθητών των ιδιωτικών λυκείων». Το δεύτερο εδάφιο προστέθηκε από την Γ2/4015/24 Οκτ.-7 Νοεμ. 1990 (ΦΕΚ Β΄ 702), απόφ. Υπ. Εθν. Παιδείας και Θρησκευμάτων. 11.Για τη διενέργεια επαναληπτικών εξετάσεων των εξεταστικών περιόδων Σεπτεμβρίου και   Φεβρουαρίου    ορίζονται,   σύμφωνα   με  (Αντί για τη σελ. 550,229) Σελ. 550,229(α) Τεύχος 1153-Σελ. 107 τις διατάξεις αυτού του άρθρου, επιτροπές με νέα σύνθεση, στις οποίες μπορεί να περιλαμβάνονται και μέλη που μετείχαν σε προηγούμενες επιτροπές. Οι επιτροπές αυτές εξετάζουν τους μαθητές προφορικά και γραπτά. Ο μέσος όρος της προφορικής και γραπτής βαθμολογίας σε κάθε μάθημα που εξάγεται σύμφωνα με τις διατάξεις της παρ. 1 του επόμενου άρθρου αποτελεί το βαθμό επίδοσης του μαθητή στο μάθημα αυτό. Βαθμολόγηση γραπτών δοκιμίων Άρθρ.2.-1.Τα γραπτά δοκίμια απολυτηρίων εξετάσεων των ιδιωτικών λυκείων φυλάσσονται με ευθύνη του προέδρου της επιτροπής, διορθώνονται και βαθμολογούνται ενώπιον των μελών της που συνεξετάζουν το συγκεκριμένο μάθημα, πρώτα από τον καθηγητή του ιδιωτικού σχολείου και αφού καλυφθεί ο βαθμός αυτός από τον καθηγητή του δημοσίου ή υπαλλήλου του δημοσίου ή ν.π.δ.δ. ή δημόσιων οργανισμών της ίδιας ή συγγενούς προς το εξεταζόμενο μάθημα ειδικότητας. Ο μέσος όρος των δύο αυτών βαθμών είναι ο βαθμός του γραπτού δοκιμίου. Εάν προκύπτει μεικτός βαθμός, το κλάσμα λογίζεται ως ακέραια μονάδα, εφόσον είναι μεγαλύτερο του μισού της ακεραίας μονάδας, αλλιώς παραλείπεται. Σε περίπτωση που ο βαθμός με τον οποίο βαθμολογείται γραπτό δοκίμιο από τον καθηγητή του ιδιωτικού λυκείου διαφέρει από το βαθμό του καθηγητή του δημοσίου πέραν από 4 μονάδες, το γραπτό αυτό αναβαθμολογείται αυτεπάγγελτα από τις επιτροπές του άρθρ. 1 του Π.Δ. 123/1987 (ΦΕΚ 68/Α). Για την αναβαθμολόγηση τυχόν τέτοιων γραπτών κατά τις επαναληπτικές εξετάσεις του Σεπτεμβρίου συγκροτούνται επιτροπές σύμφωνα με τις διατάξεις της παρ. 1 του άρθρ. 5 του Π.Δ. 123/87 2.Ο βαθμός του γραπτού δοκιμίου της απολυτήριας εξέτασης κάθε μαθήματος διπλασιάζεται. Το διπλάσιο αυτό προστίθεται στο τριπλάσιο του μέσου όρου της προφορικής βαθμολογίας των τριών τριμήνων του μαθήματος και το άθροισμα που προκύπτει διαιρείται με το πέντε. Το πηλίκον της διαίρεσης κατά την έννοια της προηγούμενης παραγράφου, αποτελεί τον τελικό βαθμό της ετήσιας επίδοσης του μαθητή στο συγκεκριμένο μάθημα. Έκδοση αποτελεσμάτων μαθητών  ιδιωτικών λυκείων. Άρθρ.3.-1.Για την έκδοση των αποτελεσμάτων των απολυτήριων εξετάσεων η επιτροπή εφαρμόζει τις διατάξεις των δύο προηγούμενων άρθρων και τις ισχύουσες διατάξεις περί απολύσεως μαθητών και συντάσσει σχετικό πρακτικό, στο οποίο αναγράφονται με αλφαβητική σειρά των μαθητών, οι τελικοί Σελ. 550,230(α) Τεύχος 1153-Σελ. 108 βαθμοί της ετήσιας επίδοσης κάθε μαθητή σε όλα τα μαθήματα, καθώς και ο γενικός ετήσιος βαθμός απόλυσης αριθμητικώς και ολογράφως. Αντίγραφο του πρακτικού αυτού εις διπλούν καθώς και αντίγραφο μητρώου των μαθητών του ιδιωτικού λυκείου, που απολύονται, ενημερωμένο πλήρως υποβάλλονται με φροντίδα του προέδρου της επιτροπής στον οικείο προϊστάμενο της διεύθυνσης ή του γραφείου Δ.Ε. όπου και αρχειοθετούνται. Με βάση το αρχείο αυτό γίνεται η θεώρηση και επικύρωση των τίτλων απόλυσης των μαθητών των αντίστοιχων ιδιωτικών λυκείων. Ο πρόεδρος στη στήλη των γενικών παρατηρήσεων του ατομικού δελτίου κάθε μαθητή που απολύεται μεταφέρει το γενικό ετήσιο βαθμό απόλυσής του με σχετική επικύρωση. 2.α)Στα απολυτήρια ή πτυχία και αποδεικτικά απολύσεως ή πτυχίου των μαθητών που σύμφωνα με τις διατάξεις αυτής της υπουργικής απόφασης κρίνονται από την εξεταστική επιτροπή άξιοι απόλυσης, αναγράφεται ο αριθμός της απόφασης του προϊσταμένου της διεύθυνσης ή γραφείου Δ.Ε., με την οποία ορίστηκε η επιτροπή που έκανε τις εξετάσεις, ο τίτλος του ιδιωτικού λυκείου, καθώς και τα υπόλοιπα απαραίτητα στοιχεία, σύμφωνα με τις διατάξεις για τους τίτλους σπουδών των μαθητών. β)Τα απολυτήρια ή πτυχία υπογράφονται από τον πρόεδρο, τα μέλη της εξεταστικής επιτροπής και το διευθυντή του ιδιωτικού σχολείου, με τη φροντίδα του οποίου υποβάλλονται για θεώρηση και επικύρωση στον αρμόδιο προϊστάμενο της διεύθυνσης ή του γραφείου Δ.Ε. 3.α)Μετά τη λήξη του έργου των εξεταστικών επιτροπών η έκδοση τίτλων σπουδών για τους μαθητές, που υπέστησαν απολυτήρια εξέταση σύμφωνα με τις κείμενες διατάξεις, γίνεται από το διευθυντή του ιδιωτικού λυκείου και οι τίτλοι ελέγχονται και επικυρώνονται από τον προϊστάμενο της διεύθυνσης ή του γραφείου Δ.Ε. β)Στις περιπτώσεις που ιδιωτικά λύκεια έχουν αναστείλει τη λειτουργία τους οι τίτλοι των μαθητών που φοίτησαν σ’ αυτά, εκδίδονται από τον αρμόδιο προϊστάμενο διεύθυνσης ή γραφείου Δ.Ε. με βάση τα στοιχεία που τηρούνται σύμφωνα με την παρ. 1 αυτού του άρθρου. 32.Ζ.α.56 Ιδιωτικά Εκπαιδευτήρια Φροντιστήρια 